**Tuomas Tolonen** (s. 13. syyskuuta 1993 Kajaani) on suomalainen jääkiekkomaalivahti, joka pelaa Mestis-joukkue Kajaanin Hokissa.

Ura
---

Tolonen on Kajaanin Hokin kasvatti. Hän harjoitteli seuran miesten Mestis-joukkueen ringissä kaudella 2011–2012. Huhtikuussa 2012 Tolonen teki Hokin kanssa vuoden mittaisen Mestis-sopimuksen. Hän lähti kauteen 2012–2013 niin ikään joukkueen kolmosmaalivahtina ja pelasi kautensa vielä A-nuorissa. Tolonen puki 12 Mestiksen runkosarjaotteluun, mutta hän jäi kuitenkin ilman peliaikaa. Kauteen 2013–2014 Tolonen lähti Hokin kakkosmaalivahtina Teemu Seppäselle. Hän pelasi kuusi runkosarjaottelua. Tolonen pelasi kauden aikana miesten pelejä myös yhden ottelun verran lainalla II-divisioonajoukkue Sotkamon Kiekossa.

Kaudella 2014–2015 Tolonen jatkoi Hokin kakkosmaalivahtina Antti Lehtoselle. Hän sai torjuntavastuuta 12 runkosarjaottelussa, mutta ei kuitenkaan onnistunut ottamaan odotettua kehitysaskelta. Joulutauon jälkeen Hokki vahvisti maalivahtiosastoaan Timo Niemellä, joten Tolonen putosi lopulta joukkueen kolmosmaalivahdiksi. Hän haki kauden aikana pelituntumaa myös kahden ottelun verran Suomi-sarjajoukkue Iisalmen Peli-Karhuista, jonne Tolonen siirtyi kaudeksi 2015–2016 jatkamaan uraansa vuoden mittaisella sopimuksella. Hän nousi joukkueen selkeäksi ykkösmaalivahdiksi ja torjui IPK:n Suomi-sarjan mestaruuteen. Joukkue nostettiin tämän myötä suoraan Mestikseen.

Tolonen jatkoi Mestikseen nousseessa IPK:ssa myös kaudella 2016–2017. Hän jakoi joukkueen torjuntavastuun varsin tasaisesti Antti Leskisen kanssa ja Tolonen pelasi runkosarjaottelua torjuen yhden nollapelin. IPK ajautui kauden päätteeksi karsintasarjaan, mutta onnistui kuitenkin säilyttämään sarjapaikkansa. Tolosella oli karsintasarjan paras torjuntaprosentti (94,1%). Kaudella 2017–2018 hän jäi niukasti joukkueen kakkosmaalivahdiksi Aleksi Autiolle.

Kauden 2018–2019 kynnyksellä Tolonen siirtyi vuoden mittaisella sopimuksella Puolan Polska Hokej Ligan Orlik Opoleen. Hän teki miesten pääsarjadebyyttinsä näin ollen runkosarjan avauskierroksella 14. syyskuuta 2018 vieraissa KS Unia Oświęcimia vastaan. Tolonen torjui Orlikin 3–2-jatkoaikatappioon päättyneessä ottelussa 36 kertaa. Hän pelasi 17 runkosarjaottelua, mutta Tolosen otteet eivät kuitenkaan vakuuttaneet Orlikin seurajohtoa ja hänen sopimuksensa purettiin marraskuussa. Joulukuussa 2018 Tolonen palasi try-outille IPK:n Mestis-joukkueeseen, kun joukkue tarvitsi uutta maalivahtia sopimuksensa purkaneen Aleksi Aution tilalle. IPK:n maalivahtiosasto täydentyi lyhyen sopimuksen tehneellä Dennis Saikkosella, mutta hänen lähdettyä tammikuun 2019 puolessä välissä Sveitsiin seura teki samalla loppukauden kattavan sopimuksen Tolosen kanssa. Kaudella 2019–2020 hän toimi pääasiassa IPK:n kakkosmaalivahtina Henri Kiviaholle. Tolonen pelasi runkosarjassa 17 ottelua torjuen kaksi nollapeliä.

Tolonen palasi kaudeksi 2020–2021 vuoden mittaisella sopimuksella kasvattajaseuraansa Kajaanin Hokkiin. Häntä oli houkuttelemassa joukkueeseen Hokin maalivahtivalmentajana aloittava Teemu Seppänen. Hokki lähti kauteen niin ikään kolmella maalivahdilla. Tolonen pelasi alkukaudella pääasiassa Antti Karjalaisen aisaparina, kun kolmas maalivahti Juho Järvinen haki peliaikaa Suomi-sarjasta. Mestiksen ollessa keskeytettynä Karjalainen siirtyi tammikuussa 2021 Slovakiaan, joten kauden edetessä Tolonen jakoi torjuntavastuuta varsin tasaisesti Järvisen kanssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2013–2014 | SoKi | II-divisioona | 1 |  |  |  |  | 7 | 0 |  | 86,3 | – | – | – | – | – | – | – | – |
|  | Hokki | Mestis | 6 |  |  |  | 314 | 17 |  | 3.23 | 87,8 | – | – | – | – | – | – | – | – |
| 2014–2015 | IPK | Suomi-sarja | 2 |  |  |  |  | 5 |  | 2.50 | 93,4 | – | – | – | – | – | – | – | – |
|  | Hokki | Mestis | 12 |  |  |  |  | 31 |  | 3.75 | 86,3 | – | – | – | – | – | – | – | – |
| 2015–2016 | IPK | Suomi-sarja | 28 |  |  |  |  | 88 |  | 3.21 | 90,8 | 6 |  |  |  | 13 |  | 2.13 | 94,2 |
| 2016–2017 | IPK | Mestis | 27 | 7 | 13 | 5 | 1538 | 77 | 1 | 3.01 | 90,7 | – | – | – | – | – | – | – | – |
| 2017–2018 | IPK | Mestis | 24 | 5 | 9 | 4 | 1248 | 67 | 1 | 2.79 | 90,1 | 3 | 1 | 0 | 76 | 6 | 0 | 2.00 | 86,7 |
| 2018–2019 | Orlik Opole | Puola | 17 |  |  |  | 1026 |  | 0 | 4.73 | 88,3 | – | – | – | – | – | – | – | – |
|  | IPK | Mestis | 14 | 9 | 3 | 1 | 797 | 33 | 1 | 2.36 | 90,5 | – | – | – | – | – | – | – | – |
| 2019–2020 | IPK | Mestis | 17 | 10 | 3 | 3 | 967 | 47 | 2 | 2.92 | 89,1 | – | – | – | – | – | – | – | – |
| 2020–2021 | Hokki | Mestis | 9 | 2 | 6 | 0 | 524 | 33 | 0 | 3.78 | 87,1 | – | – | – | – | – | – | – | – |

Lähteet
-------

* Tuomas Tolonen The Internet Hockey Databasessa (englanniksi)
* Tuomas Tolonen Eurohockey-sivustolla (englanniksi)
* Tuomas Tolonen *Elite Prospects*. Everysport Media Group AB.  (englanniksi)

### Viitteet

1. ↑  Tuomas Tolonen (@tolssii\_) • Instagram-kuvat ja -videot
2. 1 2 3 4 5 6  Tuomas Tolonen *Elite Prospects*. Everysport Media Group AB.  (englanniksi)
3. ↑  Fofanov jatkaa Hokissa *Jatkoaika.com*.  26.4.2012. Jatkoaika r.y. Viitattu 22.2.2019.
4. 1 2 3  Tuomas Tolonen Eurohockey-sivustolla (englanniksi)
5. ↑  Eskelinen, Jesse: Hokin pelaaja-arvostelut 2014-15 - pelaajarumbaa ja nuoria tähtiä *Jatkoaika.com*.  28.4.2015. Jatkoaika r.y. Viitattu 22.2.2019.
6. ↑  Hokki-vahti siirtyy Iisalmeen *Jatkoaika.com*.  15.4.2015. Jatkoaika r.y. Viitattu 22.2.2019.
7. ↑  Fiński golkiper prosto z samolotu wkracza do bramki Orlika *Hokej.net*.  14.9.2018. F.H.U. Hokej.Net Sebastian Królicki. Viitattu 22.2.2019. (puolaksi)
8. ↑  PZHL - Statystyki *polskahokejliga.pl*.  14.9.2018. Polska Hokej Liga.  Arkistoitu 23.2.2019. Viitattu 22.2.2019. (puolaksi)
9. ↑  IPK:n Mestikseen torjunut Tuomas Tolonen seuran testiin *Jatkoaika.com*.  17.12.2018. Jatkoaika r.y. Viitattu 22.2.2019.
10. ↑  IPK löysi nopeasti maalivahdin - Tuomas Toloselle loppukauden sopimus *Jatkoaika.com*.  15.1.2019. Jatkoaika r.y. Viitattu 22.2.2019.
11. ↑  Määttä, Teemu: Tuttu maalivahtivalmentaja houkutteli Tuomas Tolosen takaisin Hokkiin, kesällä aika kuluu treenaamisen lisäksi vaappuja valmistaessa ja kaupatessa *kainuunsanomat.fi*.  30.4.2020. SLP Kustannus Oy.  Arkistoitu 6.5.2020. Viitattu 30.4.2020.
12. ↑  Hokki-kasvatti Tuomas Tolonen tekee paluun kasvattajaseuran maalin suulle *hokki.fi*.  30.4.2020. Hokki Kainuu Oy. Viitattu 30.4.2020.
13. ↑  Juho Järvinen lainalle Suomi-sarjaan *hokki.fi*.  8.10.2020. Hokki Kainuu Oy. Viitattu 29.3.2021.